Ir-Regolament tal-Kummissjoni (KE) Nru. 2908/2000
tad-29 ta’ Diċembru 2000
li jemenda l-Annessi I u II għar-Regolament tal-Kunsill (KEE) Nru. 2377/90 li jistabbilixxi il-proċedura tal-Komunità għat-twaqqif ta’ limiti ta’ residwu massimu ta’ prodotti mediċinali veterinarji li ġejjin mill-annimali
(Test b’rilevanza ŻEE)
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas- 26 ta’ Ġunju 1990 li jistabbilixxi proċedura tal-Komunità għat-twaqqif tal-limiti ta’ residwi massimi ta’ prodotti mediċinali veterinarji f’oġġetti ta’ l-ikel li ġejjin mill-annimali [1], kif l-aħħar emendat bir-Regolament tal-Kummissjoni (KE) Nru. 2000/1999 [2] u b’mod partikolari Artikoli 6, 7 u 8 ta’ dan,
Billi:
(1) B’mod konformi mar-Regolament (KEE) Nru. 2377/90, limiti ta’ residwu massimu jridu jiġu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat-teħid mill-annimali li jipproduċu l-ikel;
(2) Limiti ta’ residwu massimu għandhom jiġu stabbiliti biss wara l-eżami ta’ l-informazzjoni rilevanti kollha fi ħdan il-Kumitat għal Prodotti Mediċinali Veterinarji rigward is-sigurtà ta’ residwi tas-sustanza konċernata għall-konsumatur f’oġġetti ta’l-ikel li ġejjin mill-annimali u l-impatt ta’ residwi fuq l-ipproċessar industrijali ta’ oġġetti ta’ l-ikel.
(3) Fit-twaqqqif tal-limiti massimi ta’ residwu għal residwi ta’ prodotti mediċinali veterinarji f’oġġetti ta’ l-ikel li ġejjin mill-annimali, huwa meħtieġ li tiġi sspeċifikata l-ispeċi ta’ l-annimali fejn residwi jistgħu ikunu preżenti, il-livelli li jistgħu ikunu preżenti f’kull wieħed mit-tessuti tal-laħam rilevanti miksuba mill-annimal trattat (tessut bersalju) u n-natura tar-residwu li hi rilevanti għall-monitoraġġ ta’ residwi (residwu markatur);
(4) Għall-kontroll ta’ residwi, kif ipprovdut f’leġiżlazzjoni xierqa tal-Komunità, limiti massimu ta’ residwu għandhom ġeneralment jiġu stabbiliti għal tessuti bersalji ta’ fwied jew kliewi. Madankollu, il-fwied u l-kliewi soltu huma mneħħija mill-karkassi li jispustaw fil-kummerċ internazzjonali, u limiti massimi ta’ residwu għandhom għalhekk jiġu stabbiliti għal tessuti ta’ muskoli jew tessuti ta’ grass;
(5) Fil-każ ta’ prodotti mediċinali veterinarji maħsuba għall-użu f’għasafar li jbidu, annimali li jagħmlu l-ħalib jew naħal li jagħmlu l-għasel, limiti ta’ residwu massimu jridu jiġu stabbiliti għall-bajd, ħalib jew għasel;
(6) Difloxacin, flunixin, ħalofuġinone u toltrażuril għandhom jiġu mdaħħlin f’Anness I tar-Regolament (KEE) Nru. 2377/90;
(7) Calcium glyerophosphate għandu jiġi mdaħħal f’Anness II tar-Regolament (KEE) Nru. 2377/90;
(8) Kull perjodu adegwat għandu jiġi permess qabel id-dħul fis-seħħ ta’ dan ir-Regolament sabiex jippermetti lill-Istati Membri jagħmlu kull aġġustament li jista’ ikun meħtieġ għall-awtoriżżazzjonijiet li ġew mgħotija b’mod konformi mad-Direttiva tal-Kunsill 81/851/KEE [3], kif emendat l-aħħar bid-Direttiva tal-Kummissjoni 2000/37/KE [4], sabiex jittieħed kont tad-dispożizzjonijiet ta’ dan ir-Regolament biex jitqiegħed il-prodott mediċinali veterinarju konċernat fis-suq.
(9) Il-miżuri li għalihom hemm provdut f’dan ir-Regolament huma skond il-fehmiet tal-Kumitat Permanenti fuq Prodotti Mediċinali Veterinarji,
ADOTTAT IR-REGOLAMENT LI ĠEJ:
Artikolu 1
Annessi I u II għar-Regolament (KEE) Nru. 2377/90 huma b’dan emendati kif stabbilit fl-Anness hawnhekk.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mis-60 jum wara l-publikazzjoni tiegħu.
Dan ir-Regolament għandu jorbot b’mod sħiħ u jkun applikabbli b’mod dirett f’kull Stat Membru.
Magħmul fi Brussel, fl-20 ta’ Diċembru 2000.